
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 459 

26 Μαρτίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των ωρών απασχόλησης κατά τις Κυ¬ 
ριακές και Εξαιρέσιμες ημέρες έτους 2015, καθ’ 
υπέρβαση της εβδομαδιαίας υποχρεωτικής εργα¬ 
σίας για το μόνιμο προσωπικό κατηγορίας Διοι¬ 
κητικού - Οικονομικού της Εθνικής Πινακοθήκης 


και Μουσείου Αλεξάνδρου Σούτσου. 1 

Διαδικασία μεταβολής της φορολογικής κατοικίας 
κατ’ εφαρμογή των διατάξεων του Ν.4172/2013 και 
του Ν.4174/2013. 2 


ΑΠΟΦΑΣΕΙ Σ 

Αριθμ. 423 (1) 


Καθορισμός των ωρών απασχόλησης κατά τις Κυρια¬ 
κές και Εξαιρέσιμες ημέρες έτους 2015, καθ' υπέρβα¬ 
ση της εβδομαδιαίας υποχρεωτικής εργασίας για το 
μόνιμο προσωπικό κατηγορίας Διοικητικού - Οικονο¬ 
μικού της Εθνικής Πινακοθήκης και Μουσείου Αλε¬ 
ξάνδρου Σούτσου. 

Ο ΥΠΟΥΡΓΟΣ 

ΠΟΛΙΤΙΣΜΟΥ, ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις: 

1) του Ν. 1079/1980 (ΦΕΚ 239/τ.Α'/14-10-1980), «Περί Ορ¬ 
γανισμού και Λειτουργίας της ΕΠΜΑΣ. 

2) του άρθρου 21 παρ. 4 του Ν.2819/2000 (ΦΕΚ 84/ 
τ.Α'/15-3-2000) «Ίδρυση Εταιρείας «Ολυμπιακό Χωριό 2004 
Α.Ε.» προστασία Ολυμπιακών Συμβόλων και Σημάτων και 
άλλες διατάξεις», δια του οποίου ορίζεται ότι, για την 
εξυπηρέτηση του κοινού τα Μουσεία, οι Αρχαιολογικοί 
χώροι, οι Συλλογές, οι πινακοθήκες που ανήκουν ή επο¬ 
πτεύονται από το Υπουργείο Πολιτισμού, λειτουργούν 
και φυλάσσονται σε ετήσια βάση και με το απαραίτητο 
προσωπικό ανά κλάδο ή ειδικότητα κατά τις Κυριακές 
και εξαιρέσιμες ημέρες, 

3) του άρθρου 20 του Ν.4024/2011 «Συνταξιοδοτικές ρυθ¬ 
μίσεις, ενιαίο μισθολόγιο-βαθμολόγιο, εργασιακή εφεδρεία 
και άλλες διατάξεις εφαρμογής του μεσοπρόθεσμου πλαι¬ 
σίου δημοσιονομικής στρατηγικής 2012-2015» (ΦΕΚ 226/τ.Α7 
27-10-2011), 


4) του άρθρου 45 παρ. 1 του Ν.4071/2012 «Ρυθμίσεις για 
την τοπική ανάπτυξη, την αυτοδιοίκηση και την αποκε¬ 
ντρωμένη διοίκηση Ενσωμάτωση Οδηγίας 2009/50/ΕΚ» 
(ΦΕΚ 85/τ.Α'/ΙΙ-04-2012), 

5) την κοινή υπουργική απόφαση ΥΠΠΟ/ΓΝΟΣ/24581/ 
31-05-1989«Ρύθμισηθεμάτωντου Υπουργείου Πολιτισμού», 
η οποία κυρώθηκε με το άρθρο 11 του Ν.1881/1990 (ΦΕΚ42/ 
τ.Α'/23-04-1990) και συμπληρώθηκε από τις διατάξεις 
του άρθρου 7 παρ. 8 εδ.γ-δδ του Ν.2557/1997 «Θεσμοί, μέ¬ 
τρα και δράσεις της Πολιτιστικής ανάπτυξης» (ΦΕΚ 271/ 
Τ.Α724-12-1997), 

6) το Π.Δ. 24/2015 (ΦΕΚ 20/τ.Α727-01-2015) που αφο¬ 
ρά στη «Σύσταση Υπουργείου Πολιτισμού, Παιδείας και 
Θρησκευμάτων», 

7) το Π.Δ. 25/2015 (ΦΕΚ 21/τ.Α727-01-2015)που αφορά 
στο «Διορισμό Αντιπροέδρου της Κυβέρνησης, Υπουρ¬ 
γών, Αναπληρωτών Υπουργών και Υφυπουργών, 

8) το γεγονός ότι με την παρούσα απόφαση προ- 
καλείται δαπάνη ύψους: 2.511,36 Ευρώ, για το μόνιμο 
προσωπικό του κλάδου ΔΕ Διοικητικού Οικονομικού της 
παρούσας που θα βαρύνει τον προϋπολογισμό εξόδων 
του Υπουργείου Πολιτισμού και Αθλητισμού (ΚΑΕ 0512), 
και μετά από ισόποση μείωση του προϋπολογισμού της 
ΕΠΜΑΣ, και 

9) Την αριθ. ΥΠΠΟΑ/ΓΔΟΥ/ΔΟΔ/ΤΕΠ/18872/2270/1527/ 
737/23-01-2015, ΑΔΑ:Β898Γ-ΟΗ7 απόφαση ανάληψης 
υποχρέωσης που αφορά στη δέσμευση πίστωσης, σε 
βάρος του Προϋπολογισμού Εξόδων του Υ.Π.ΠΟ.Α. και 
μετά από ισόποση μείωση του Προϋπολογισμού της 
ΕΠΜΑΣ, για την αποζημίωση απασχόλησης Κατά Κυρια¬ 
κές και Εξαιρέσιμες του προσωπικού της παραγράφου 
1, αποφασίζουμε: 

1. Καθορίζουμε, σε 16 ώρες κατά μήνα, την απασχό¬ 
ληση κατά τις Κυριακές και Εξαιρέσιμες του έτους 
2014, καθ’ υπέρβαση της εβδομαδιαίας εργασίας δύο 
(2) μονίμων υπαλλήλων του κλάδου ΔΕ Διοικητικού 
- Οικονομικού οι οποίοι ασκούν καθήκοντα ελεγκτή 
εισόδου και διάθεσης εντύπων στα πωλητήρια της 
ΕΠΜΑΣ, που πλαισιώνουν την παρουσίαση των εκθέ¬ 
σεων έργων τέχνης. 

3. Η ωριαία αμοιβή καθορίζεται σύμφωνα με τις δια¬ 
τάξεις του άρθρου 20 παρ. 3 του Ν. 4024/2011. 

4. Αρμόδιοι για την διαπίστωση πραγματικής παροχής 
της ανωτέρω απασχόλησης καθίστανται οι κατά την 
υπηρεσία Προϊστάμενοι των υπαλλήλων. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5. Η παρούσα απόφαση ισχύει από τη δημοσίευσή 
της στην Εφημερίδα της Κυβερνήσεως έως 31/12/2015 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαρτίου 2015 

Ο ΥΠΟΥΡΓΟΣ 

ΑΡΙΣΤΕΙΔΗΣ ΜΠΑΛΤΑΣ 
-♦- 

Αριθμ. ΠΟΑ. 1058 (2) 

Διαδικασία μεταβολής της φορολογικής κατοικίας κατ’ 
εφαρμογή των διατάξεων του Ν.4172/2013 και του 
Ν.4174/2013. 

Η ΓΕΝΙΚΗ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του Π.Δ. 63/2005 
(ΦΕΚ Α' 98). 

2. Τις διατάξεις του Π.Δ. 111/2014 (ΦΕΚ Α' 178) περί 
Οργανισμού του Υπουργείου Οικονομικών. 

3. Τις διατάξεις της παραγράφου 1 του άρθρου 5, των 
παραγράφων 4 και 5 του άρθρου 10 και της παραγρά¬ 
φου 1 του άρθρου 16 του Ν.4174/2013 (ΦΕΚ Α' 170). 

4. Τις διατάξεις των παραγράφων 1 και 2 του άρθρου 4, 
της παραγράφου 3 του άρθρου 67 και της παραγράφου 
22 του άρθρου 72 του Ν.4172/2013 (ΦΕΚ Α' 167). 

5. Την ανάγκη καθορισμού των δικαιολογητικών, τα 
οποία υποχρεούται να υποβάλει κάθε φυσικό πρόσω¬ 
πο που μεταφέρει τη φορολογική του κατοικία στο 
εξωτερικό. 

6. Το γεγονός ότι με την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

1. Τα φυσικά πρόσωπα που επιθυμούν να μεταφέρουν 
τη φορολογική τους κατοικία στο εξωτερικό οφείλουν 
να υποβάλουν, το αργότερο έως την τελευταία εργάσι¬ 
μη ημέρα του πρώτου δεκαήμερου του μηνός Μαρτίου 
του φορολογικού έτους που ακολουθεί το φορολογικό 
έτος αναχώρησης, στο Τμήμα ή Γραφείο Συμμόρφωσης 
και Σχέσεων με τους Φορολογουμένους της Δ.Ο.Υ. όπου 
είναι υπόχρεοι υποβολής δήλωσης φορολογίας εισοδή¬ 
ματος ως φορολογικοί κάτοικοι Ελλάδας: αίτηση (έντυπο 
Μ0) με συνημμένα τα έντυπα ΜΙ και Μ7 συμπληρωμένα, 
όπως ορίζουν οι κείμενες διατάξεις, καθώς και έγγραφη 
δήλωση με βεβαιωμένο το γνήσιο της υπογραφής τους, 
για τον ορισμό φορολογικού εκπροσώπου τους στην 
Ελλάδα. Παράλληλα, εφόσον διαθέτουν, συνυποβάλλουν 
και τα σχετικά δικαιολογητικά όπως περιγράφονται κα¬ 
τωτέρω. Εξαιρετικά, για όσους επιθυμούν να μεταφέρουν 
τη φορολογική τους κατοικία στο εξωτερικό το φορο¬ 
λογικό έτος 2014, ως προθεσμία υποβολής των εντύπων 
Μ0-Μ1-Μ7 ορίζεται η τελευταία εργάσιμη ημέρα του 
πρώτου δεκαήμερου του μηνός Μάίου 2015. 

Ο υπάλληλος της Δ.Ο.Υ. αφού παραλάβει τα ως άνω 
έντυπα, οφείλει να συμπληρώσει την ηλεκτρονική εφαρ¬ 
μογή για τη μεταβολή της φορολογικής κατοικίας, ακο¬ 
λουθώντας τις οδηγίες που θα δοθούν από τη Δ/νση 
Ηλεκτρονικής Διακυβέρνησης της Γ.Γ.Δ.Ε. 

2. Τα προαναφερθέντα φυσικά πρόσωπα οφείλουν 
να προσκομίσουν, το αργότερο έως την τελευταία 


εργάσιμη ημέρα του πρώτου δεκαήμερου του μηνός 
Σεπτεμβρίου του φορολογικού έτους που ακολουθεί 
το φορολογικό έτος αναχώρησης, στο ως άνω Τμήμα 
ή Γ ραφείο της Δ.Ο.Υ.: 

(α) Βεβαίωση φορολογικής κατοικίας από την αρ¬ 
μόδια φορολογική αρχή του κράτους όπου δηλώνουν 
φορολογικοί κάτοικοι, από την οποία να προκύπτει ότι 
είναι φορολογικοί κάτοικοι αυτού του κράτους. Εάν οι 
φορολογούμενοι έχουν εγκατασταθεί σε κράτος με το 
οποίο υφίσταται Σύμβαση Αποφυγής Διπλής Φορολογί¬ 
ας Εισοδήματος (στο εξής ΣΑΔΦΕ) και εφόσον αποκτούν 
εισόδημα στη χώρα μας, μπορούν να προσκομίσουν, 
αντί της βεβαίωσης, την προβλεπόμενη Αίτηση για την 
Εφαρμογή της ΣΑΔΦΕ όπου είναι ενσωματωμένο το πι¬ 
στοποιητικό φορολογικής κατοικίας (δίγλωσσα έντυπα) 
ή (β) αντίγραφο της εκκαθάρισης της δήλωσης φορο¬ 
λογίας εισοδήματος που υπέβαλαν στο άλλο κράτος 
ή (γ) ελλείψει εκκαθάρισης, αντίγραφο της σχετικής 
δήλωσης φορολογίας εισοδήματος τους. 

Σε περίπτωση που δεν είναι δυνατή η προσκόμιση 
κάποιων από τα ανωτέρω δικαιολογητικά από την αρ¬ 
μόδια φορολογική αρχή, τότε απαιτείται βεβαίωση από 
οποιαδήποτε άλλη δημόσια ή δημοτική ή άλλη αναγνω¬ 
ρισμένη αρχή με την οποία θα αποδεικνύεται ο ισχυρός 
δεσμός (κέντρο ζωτικών συμφερόντων) του φυσικού 
προσώπου με το άλλο κράτος. 

3. Για τη γνησιότητα των αλλοδαπών δημοσίων εγ¬ 
γράφων, τα οποία έχουν συνταχθεί στο έδαφος του 
αλλοδαπού κράτους και περιγράφονται στην παρ. 2 
της παρούσης, σύμφωνα με τα προβλεπόμενα από τη 
Σύμβαση της Χάγης (ΑροεΙίΙΙθ) ή κατά τα διεθνή νό¬ 
μιμα (προξενική διαδικασία), εφαρμόζονται οι οδηγίες 
της Δ/νσης Οργάνωσης (σχετ. το με αριθ. Δ6Δ 1095210 
ΕΞ2014/25.06.2014 έγγραφό της). Επίσης, για τα προβλε¬ 
πόμενα έγγραφα απαιτείται επίσημη μετάφραση στην 
Ελληνική γλώσσα. 

Από τη διαδικασία αυτή εξαιρούνται οι προαναφερθεί- 
σες Αιτήσεις για την Εφαρμογή των ΣΑΔΦΕ, καθώς και 
τα πιστοποιητικά φορολογικής κατοικίας που εκδίδουν 
οι φορολογικές αρχές των ΗΠΑ και της Τουρκίας, στο 
πλαίσιο των ΣΑΔΦΕ που έχουν συναφθεί με τη χώρα 
μας. 

4. Σε περίπτωση που φορολογούμενος υποβάλλει 
τα έντυπα (Μ0-Μ1-Μ7) και προσκομίσει, εμπροθέσμως, 
τα προβλεπόμενα δικαιολογητικά, αλλά παρόλα αυτά 
θεωρείται φορολογικός κάτοικος Ελλάδας κατά τις 
διατάξεις της εσωτερικής μας νομοθεσίας (άρθρο 4 
Ν.4172/2013), ενημερώνεται από το Τμήμα ή Γραφείο 
Συμμόρφωσης και Σχέσεων με τους Φορολογουμένους 
ότι το αίτημά του για μεταφορά της φορολογικής κα¬ 
τοικίας του απορρίπτεται και η αίτηση με τα συνημμένα 
έντυπα και δικαιολογητικά τίθενται στο φάκελό του. Ο 
φορολογούμενος, στην περίπτωση αυτή, υποχρεούται 
να υποβάλει δήλωση φορολογίας εισοδήματος ως φο¬ 
ρολογικός κάτοικος Ελλάδας (παγκόσμιο εισόδημα) το 
αργότερο μέχρι τη λήξη του επόμενου φορολογικού 
έτους από αυτό που αφορούσε το αίτημα μεταφοράς 
(π.χ. όσοι φορολογούμενοι υπέβαλαν σχετικά έντυπα 
και δικαιολογητικά που αφορούσαν το φορολογικό έτος 
2014 και το αίτημά τους απορρίφθηκε, υποχρεούνται να 
υποβάλουν δήλωση φορολογίας εισοδήματος το αργό¬ 
τερο έως τις 31.12.2015), χωρίς την επιβολή προστίμου 
εκπρόθεσμης δήλωσης. 

Σε περίπτωση που φορολογούμενος, ο οποίος έχει 
υποβάλει τα έντυπα (Μ0-Μ1-Μ7) και προσκομίσει, εμπρο- 
θέσμως, τα προβλεπόμενα δικαιολογητικά, θεωρηθεί 
φορολογικός κάτοικος εξωτερικού, τα εν λόγω έντυπα 
(Μ0-Μ1-Μ7) προωθούνται, μαζί με την έγγραφη δήλω¬ 
ση για τον ορισμό φορολογικού εκπροσώπου και τη 
σχετική έγκριση, στο Τμήμα ή Γραφείο Διοικητικής και 
Μηχανογραφικής Υποστήριξης της Δ.Ο.Υ., προκειμένου 
να καταχωρισθούν στο υποσύστημα Μητρώου οι σχε¬ 
τικές μεταβολές. Η βεβαίωση μεταβολής θα αποστέλ- 
λεται από το Τμήμα ή Γραφείο Διοικητικής και Μηχα¬ 
νογραφικής Υποστήριξης της Δ.Ο.Υ., ταχυδρομικώς, στο 
φορολογικό εκπρόσωπο. Ο φορολογούμενος, εφόσον 
είναι υπόχρεος σε υποβολή δήλωσης φορολογίας ει¬ 
σοδήματος στην Ελλάδα, δύναται να την υποβάλει ως 
φορολογικός κάτοικος εξωτερικού το αργότερο μέχρι 
τη λήξη του φορολογικού έτους που ακολουθεί το έτος 
αναχώρησης (π.χ. όσοι μετέβαλαν τη φορολογική τους 
κατοικία για το φορολογικό έτος 2014 μπορούν να υπο¬ 
βάλουν δήλωση φορολογίας εισοδήματος στην Ελλάδα 
το αργότερο έως τις 31.12.2015). 

Όσοι φορολογούμενοι υποβάλλουν τα έντυπα (Μ0- 
Μ1-Μ7) και προσκομίσουν, εκπροθέσμως, τα προβλε¬ 
πόμενα δικαιολογητικά, υποχρεούνται να υποβάλουν 


δήλωση φορολογίας εισοδήματος ως φορολογικοί κά¬ 
τοικοι Ελλάδας ή εφόσον είναι υπόχρεοι ως φορολο¬ 
γικοί κάτοικοι εξωτερικού, η οποία θεωρείται εκπρόθε¬ 
σμη από την, κατά περίπτωση, καταληκτική ημερομηνία 
υποβολής των δηλώσεων φορολογίας εισοδήματος και 
επισύρει την επιβολή προστίμου. 

Όσοι φορολογούμενοι υποβάλλουν τα έντυπα (Μ0- 
Μ1-Μ7) και δεν προσκομίσουν τα δικαιολογητικά, υπο- 
χρεούνται να υποβάλουν δήλωση φορολογίας εισοδή¬ 
ματος ως φορολογικοί κάτοικοι Ελλάδας (παγκόσμιο 
εισόδημα), η οποία θεωρείται εκπρόθεσμη από την 
καταληκτική ημερομηνία υποβολής των δηλώσεων φο¬ 
ρολογίας εισοδήματος και επισύρει την επιβολή προ¬ 
στίμου. 

5. Η Δ.Ο.Υ. υποχρεούται να αποφανθεί σχετικά με τη 
φορολογική κατοικία των προαναφερθέντων φυσικών 
προσώπων, εντός δυο μηνών από την ημερομηνία υπο¬ 
βολής των δικαιολογητικών της παρ. 2 της παρούσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μαρτίου 2015 

Η Γενική Γραμματέας Δημοσίων Εσόδων 
ΑΙΚΑΤΕΡΙΝΗ ΣΑΒΒΑΪΔΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υορφιτ 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-ΐΌΐτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-πιαΜ: ννοβιτΐ33ίοι·.βί@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 















































































